stanford-oval/wikipedia huggingface dataset:
המדינה ה-51
טריטוריות קיימות בארצות הברית > גואם

גואם, הממוקמת במערב האוקיינוס השקט, היא אחד מחמשת הטריטוריות של ארצות הברית עם ממשלה אזרחית. בשנות ה-80 ותחילת שנות ה-90, הייתה באי תנועה משמעותית בעד הפיכת גואם לישות טריטוריאלית דומה לפוארטו ריקו ואיי מריאנה הצפוניים. תנועות אחרות דוגלות בהפיכת גואם למדינה, באיחוד עם מדינת הוואי, באיחוד עם איי מריאנה הצפוניים כטריטוריה אחת ועוד.
אחרים

הטריטוריה האינדיאנית ניסתה להקים מדינה ב-1905, כאשר אזרחי חמשת השבטים המתורבתים הציעו להקים מדינת בשם סקויה כאמצעי לשמור על השליטה על אדמותיהם ומשאביהם. כינוס חוקתי התקיים ב-21 באוגוסט 1905 במוסקוגי אוקלהומה, והחוקה המוצעת אושרה ברובה המכריע על ידי הילידים והתושבים הלבנים של הטריטוריה. אך הקונגרס לא תמך בהקמת סקויה, והטריטוריה האינדיאנית סופחה לאוקלהומה ב-1907.
בשנים 1984 ו-1993 נעשו ניסיונות להכריז על איי הבתולה של ארצות הברית כמדינה. גם בסמואה האמריקנית נעשו מאמצים דומים בשנים 2005 ו-2017.
טריטוריות אמריקאיות לשעבר > הפיליפינים

ארצות הברית סיפחה את הפיליפינים לשטחה מהאימפריה הספרדית ב-1898 על פי חוזה פריז והקימה את הטריטוריה המבודדת של איי הפיליפינים ב-1901. מאז התקיימו בפיליפינים תנועות עממיות קטנות שתמכו בהצטרפות לארצות הברית.
במהלך הבחירות לנשיאות הפיליפינים ב-1981, 4% מציבור הבוחרים הצביעו למועמדים שדגלו במשאל עם להפיכת הפיליפינים למדינה ה-51 בארצות הברית.
פיצולים בתוך מדינות ארצות הברית

במהלך ההיסטוריה הועלו מספר הצעות, בדרגות תמיכה שונות, לחלק מדינות שיש להן אזורים שונים מבחינה פוליטית או תרבותית לישויות קטנות יותר, הומוגניות ויעילות יותר. פיצול מדינה דורש אישור הן של בית המחוקקים שלה והן של הקונגרס האמריקאי.
דוגמאות להצעות של מדינות חדשות:
הקמת מדינה עבור אומת נאוואחו, בשטחי אריזונה ניו מקסיקו ויוטה, השמורה האינדיאנית הגדולה ביותר בארצות הברית. האזור כבר נהנה ממידה גדולה של אוטונומיה פוליטית, כך שהקמת מדינה לא תהיה בעייתית כמו חלוקת אזורים של מדינות אחרות. הקמת מדינת נאוואחו תעזור להשיג ייצוג שוויוני, שכן נכון לשנת 2023, רק ארבעה נציגים וסנאטור אחד היו אינדיאנים.
פרישה של מחוז פימה באריזונה, ואיחוד של המחוזות השכנים קוצ'יז, יומה וסנטה קרוז למדינה.
פיצול של צפון קליפורניה ודרום אורגון להקמת מדינה בשם ג'פרסון.
פיצול מחוז קוק המכיל את שיקגו ממדינת אילינוי. ההצעה הוצעה על ידי תושבי מדינת אילינוי השמרנית יותר כדי להיפרד מההשפעה הפוליטית של אזור שיקגו הליברלי.
הצעות שונות מחלקות את ניו יורק למדינות נפרדות, רובן כרוכות במידה מסוימת בהפרדה של העיר ניו יורק משאר המדינה. היו גם הצעות להפריד את לונג איילנד למדינה.
על פי ההחלטה שבה התקבלה רפובליקת טקסס לארצות הברית ולחוקתה, יש לה את הזכות לחלק את עצמה לעד חמש מדינות. בעשורים הראשונים שלה היה מספר לא מבוטל של טקסנים שנקראו דיוויזניסטים שתמכו בחלוקת המדינה.
חלוקת מדינת וושינגטון למערב וושינגטון ולמזרח וושינגטון דרך רכס קסקייד. בין השמות שהועלו להצעה זו, מזרח וושינגטון, מדינת לינקולן, קסקדיה, ומדינת ליברטי.
מחוץ לארצות הברית

מדינות מסוימות, בגלל קווי הדמיון התרבותיים והבריתות ההדוקות שלהן עם ארצות הברית, מתוארות לפעמים כמדינה ה-51. במדינות אחרות נעשו ניסיונות ומהלכים שונים להצטרף לארצות הברית ולמעשה להיות המדינה ה-51.
מחוץ לארצות הברית > קנדה

בקנדה, המדינה ה-51 הוא ביטוי המשמש בדרך כלל כדי כאזהרה נגד צעדים פוליטיים שאם יינקטו גורלה של קנדה תהיה להיות מדינה שולית בארצות הברית. דוגמאות לכך הן הסכם הסחר החופשי של קנדה-ארצות הברית ב-1988, דיונים על יצירת מערך הגנה משותף וכדומה.
בדצמבר 2024 הנשיא הנבחר דונלד טראמפ הציע לקנדה לשקול להפוך למדינה ה-51 בארצות הברית אם ראש הממשלה ג'סטין טרודו מרגיש שהמכסים המתוכננים שלו יפגעו בכלכלת קנדה. הדברים נאמרו במהלך פגישה מתוחה עמו על גירעונות סחר ואבטחת גבולות במאר-א-לאגו. מאוחר יותר כינה את טרודו כ"מושל טרודו של מדינת קנדה הגדולה" ואמר כי הוא מצפה לפגוש אותו שוב כדי להמשיך בשיחותיהם בנושא "מכסים וסחר". טראמפ שב וחזר על אמירות מסוג זה במספר הזדמנויות ובמספר הודעות ברשתות החברתיות.
ההערות של טראמפ הציתו מחדש את השיח על איחוד ארצות הברית וקנדה. הסופר הקנדי דון טפסקוט הציג מספר תנאים למיזוג ביניהם הפיכת כל פרובינציה למדינה נפרדת שתשמור על זהותה כך שקנדה תצטרך להיות מורכבת מ-13 מדינות או טריטוריות. בנוסף הקנדים ישמרו על מערכת הבריאות שלהם בה מושקעים 11 אחוז מהתמ"ג שלהם. לקנדה גם תינתן עצמאות לגבי זכויות משפטיות נוספות כגון טיפולי בריאות לנשים, חופשת לידה בתשלום לגברים ולנשים, פיקוח על נשק, וקליטת פליטים.
מחוץ לארצות הברית > קנדה > אלברטה

דוגמה אחת לתנועה קנדית התומכת סיפוח היא במחוז אלברטה. פרויקט בדלני בשם Alberta51 זכה לתשומת לב תקשורתית מסוימת. קריאות אמריקניות לאיחוד עם אלברטה טוענות כי היא זו שתרוויח מהמהלך. לצד זאת ישנה תמיכה גוברת בתנועות בדלניות באלברטה המאמינות כי מדיניות הממשלה הפדרלית פוגעת ביכולתו של המחוז לבנות צינורות לתעשיית הנפט והגז של המחוז ותשלומי השוויון הפדרליים. בסקר שנערך בספטמבר 2018, 25% מהאלברטנים האמינו שעדיף להם להיפרד מקנדה ו-62% האמינו שהם לא מקבלים מספיק מהקונפדרציה.
מחוץ לארצות הברית > קנדה > מערב קנדה

ב-1980 שני חברי האספה המחוקקת של ססקצ'ואן, שנבחרו כחברים במפלגה השמרנית הפרוגרסיבית של ססקצ'ואן הקימו את המפלגה היוניונית, מפלגה פרובינציאלית בססקצ'ואן שדגלה כי ארבעת המחוזות של מערב קנדה יצטרפו לארצות הברית. המפלגה לא הצליחה להתרומם ונסגרה כעבור זמן קצר.
מחוץ לארצות הברית > מקסיקו

בשנים 1847–1848, עם התבוסה המהדהדת שהנחילה ארצות הברית למקסיקו והכיבוש בסיום מלחמת ארצות הברית–מקסיקו, קראו קולות בקונגרס לסיפוח מקסיקו כולה. התוצאה הייתה ויתור מקסיקני באמצעות הסכם גואדלופה אידלגו, שבה סיפחה ארצות הברית כמעט 31% ממקסיקו. הוויתור המקסיקני כלל את שטחי מדינות קליפורניה, נבדה, יוטה, רוב אריזונה, המחצית המערבית של ניו מקסיקו, הרובע המערבי של קולורדו, והפינה הדרום-מערבית של ויומינג. ארצות הברית רכשה מאוחר יותר טריטוריה מקסיקנית נוספת ברכישת גדסדן ב-1854. בשנת 1848 נדונה בקונגרס הצעת חוק שתספח את הרפובליקה של יוקטן ממקסיקו אך לבסוף לא נערכה הצבעה.
מחוץ לארצות הברית > גרינלנד

במהלך מלחמת העולם השנייה, כאשר דנמרק נכבשה על ידי גרמניה הנאצית, ארצות הברית שלטה לזמן קצר בגרינלנד לצורך שדות קרב והגנה. ב-1946 הציעה ארצות הברית לקנות את גרינלנד מדנמרק תמורת מאה מיליון דולר אך דנמרק סירבה הסיבה העיקרית להתעניינות של ארצות הברית בגרינלנד היא משאבי הטבע העצומים שלה.
מחוץ לארצות הברית > אלבניה

אלבניה מכונה לעיתים המדינה ה-51 בשל עמדותיה הנתפסות כפרו-אמריקאיות, ומדיניותה של ארצות הברית כלפיה. בהתייחסו לביקורו של הנשיא ג'ורג' ווקר בוש באירופה ב-2007, אמר ראש עיריית טירנה אדי רמה "אלבניה היא ללא ספק המדינה הפרו-אמריקאית ביותר באירופה, אולי אפילו בעולם... בשום מקום אחר לא ניתן למצוא כבוד ואירוח כזה לנשיא ארצות הברית. אפילו במישיגן, הוא לא היה רצוי כך". בזמן ביקורו של שר החוץ ג'יימס בייקר ב-1992, היה מהלך לקיים משאל עם המכריז על אלבניה כמדינה ה-51.
מחוץ לארצות הברית > קרטחנה (ספרד)

בשנת 1873 מנהיג קנטון קרטחנה, רוקה בארסיה, ביקש להפוך את קרטחנה לחלק מארצות הברית במכתב לנשיא יוליסס ס. גרנט, על רקע מרד שערך נגד הרפובליקה הספרדית הראשונה. ממשלת ארצות הברית מעולם לא השיבה.
מחוץ לארצות הברית > הממלכה המאוחדת

הממלכה המאוחדת כונתה לפעמים המדינה ה-51 בשל היחסים המיוחדים בין המדינות. במיוחד מאז שיתוף הפעולה ההדוק בין רוזוולט ווינסטון צ'רצ'יל במהלך מלחמת העולם השנייה, ובתקופת ראשות הממשלה של מרגרט תאצ'ר וטוני בלייר.
במאמר שפורסם ב-5 באפריל 1999 בפורבס, הציע ההיסטוריון פול ג'ונסון כחלופה לאיחוד האירופי, שבריטניה תהפוך לעשר מדינות ויחד עם קנדה (כמדינה אחת לכל פרובינציה), אוסטרליה וניו זילנד תצטרף לארצות הברית.
מחוץ לארצות הברית > אוקראינה

במהלך מלחמת אוקראינה–רוסיה, חברת הקונגרס הרפובליקנית מרג'ורי טיילור גרין, התייחסה באופן שנוי במחלוקת לנשיא אוקראינה וולודימיר זלנסקי כ"נשיא הצללים של ארצות הברית", והעירה כי אוקראינה היא "המדינה ה-51" בשל התמיכה האמריקאית המאסיבית באוקראינה במלחמה.
מחוץ לארצות הברית > ניו זילנד

בשנת 2010 היה ניסיון לרשום מפלגה בשם המדינה ה-51 בוועדת הבחירות של ניו זילנד. המפלגה דוגלת בהפיכת ניו זילנד למדינה ה-51 של ארצות הברית. ב-5 בפברואר 2010 הגישה המפלגה בקשה לרשום לוגו בוועדת הבחירות. הלוגו – דגל ארצות הברית עם 51 כוכבים – נדחה על ידי ועדת הבחירות בטענה שהוא עלול לגרום לבלבול ולהטעות את הבוחרים.
מחוץ לארצות הברית > אוקינאווה (יפן)

בסעיף 3 של אמנת סן פרנסיסקו בין מעצמות הברית ליפן, שנכנס לתוקף באפריל 1952, ארצות הברית הכניסה את איי ריוקיו, כולל מחוז אוקינאווה, איי בונין ואיוו ג'ימה למועצת הנאמנות של האומות המאוחדות. השטחים הוחזרו אט אט לשלטון היפני. אוקינאווה הוחזרה ב-15 במאי 1972, אך ארצות הברית מעמידה כוחות בבסיסי האי כהגנה ליפן. המשך הנוכחות הצבאית מתוארת כמדינה ה-51.
מחוץ לארצות הברית > ליבריה

ליבריה הוקמה על ידי האגודה האמריקנית לקולוניזציה בשנת 1822 כבית לאמריקאים שחורים משוחררים ומחזיקים בקשר היסטורי הדוק עם ארצות הברית. בירת ליבריה, מונרוביה, נקראה על שמו של ג'יימס מונרו, נשיא ארצות הברית החמישי. ליבריה נחשבת לעיתים כ"מיני-אמריקה" משום שאנשיה מדברים אנגלית, משתמשים ביחידות מדידה אמריקאיות, עיצבו את דגל המדינה לפי דגם דגל הכוכבים והפסים האמריקאי ואף יצרו חוקה בסגנון ארצות הברית. ליברים רבים מתייחסים לארצות הברית כמדינת האם שלהם או כמדינה ה-51.
חשבונות הטוויטר הנעקבים ביותר

אילון מאסק, האדם בעל מספר העוקבים הגבוה ביותר בטוויטר עם למעלה מ-200 מיליון עוקבים.
הפוליטיקאי האמריקאי ונשיא ארצות הברית לשעבר, ברק אובמה, הוא בעל החשבון השני הנעקב ביותר בטוויטר, עם למעלה מ-133 מיליון עוקבים נכון לדצמבר 2022.
הזמר-יוצר הקנדי, ג'סטין ביבר, הוא המוזיקאי והקנדי הנעקב ביותר בטוויטר, עם למעלה מ-113 מיליון עוקבים נכון לדצמבר 2022.
ראש ממשלת הודו, נרנדרה מודי, הוא המנהיג העולמי והאסיאתי הנעקב ביותר בטוויטר, עם למעלה מ-72 מיליון עוקבים נכון לנובמבר 2021.
הכדורגלן הפורטוגזי כריסטיאנו רונאלדו הוא האירופאי הנעקב ביותר בטוויטר, עם למעלה מ-95 מיליון עוקבים נכון לנובמבר 2021.
האדם בעל מספר העוקבים הגבוה ביותר ברשת החברתית המקוונת טוויטר הוא היזם אילון מאסק עם מעל 217 מיליון עוקבים, בפער עצום מזה שאחריו. כשאחריו ברשימה ממוקמים ברק אובמה, ג'סטין ביבר, קייטי פרי ריהאנה וכריסטיאנו רונאלדו, עם למעלה מ-100 מיליון עוקבים כל אחד. אחרי שהוסרה חסימתו של דונלד טראמפ בטוויטר, הוא הוחזר לרשימה, וניצב במקום ה-7 עם 100.7 מיליון עוקבים.
חשבונות המוזיקאים הנעקבים ביותר

הטבלה הבאה מפרטת את 20 החשבונות של המוזיקאים הנעקבים ביותר בטוויטר, תוך פירוט על הסוגה של המוזיקאי. קייטי פרי היא הזמרת הנעקבת ביותר בטוויטר עם מעל ל-109 מיליון עוקבים.
| 0 | 1 | 2 | 3 |
| --- | --- | --- | --- |

הזמר-יוצר הקנדי, ג'סטין ביבר, הוא המוזיקאי והקנדי הנעקב ביותר בטוויטר, עם למעלה מ-113 מיליון עוקבים נכון לדצמבר 2022. הזמרות קייטי פרי וריהאנה הן הזמרות הנעקבות ביותר בטוויטר עם מעל ל-109 ו-108 מיליון עוקבים, בהתאמה.
| דירוג | שינוי | שם החשבון | בעל/ים | עוקבים (במיליונים) | עיסוק/מקצוע | מדינה |
| --- | --- | --- | --- | --- | --- | --- |
| 1 |  | @justinbieber | ג'סטין ביבר | 113.6 | מוזיקאי | קנדה קנדה |
| 2 |  | @katyperry | קייטי פרי | 108.7 | מוזיקאית | ארצות הברית ארצות הברית |
| 3 |  | @rihanna | ריהאנה | 107.3 | מוזיקאית ואשת עסקים | ברבדוס ברבדוס |
| 4 |  | @taylorswift13 | טיילור סוויפט | 92.0 | מוזיקאית | ארצות הברית ארצות הברית |
| 5 |  | @arianagrande | אריאנה גרנדה | 84.9 | מוזיקאית ושחקנית | ארצות הברית ארצות הברית |
| 6 |  | @ladygaga | ליידי גאגא | 83.8 | מוזיקאית ושחקנית | ארצות הברית ארצות הברית |
| 7 |  | @selenagomez | סלינה גומז | 65.3 | מוזיקאית ושחקנית | ארצות הברית ארצות הברית |
| 8 |  | @jtimberlake | ג'סטין טימברלייק | 63.3 | מוזיקאי ושחקן | ארצות הברית ארצות הברית |
| 9 |  | @britneyspears | בריטני ספירס | 55.7 | מוזיקאית | ארצות הברית ארצות הברית |
| 10 |  | @ddlovato | דמי לובאטו | 54.4 | מוזיקאית ושחקנית | ארצות הברית ארצות הברית |
| 11 |  | @shakira | שאקירה | 52.6 | מוזיקאית | קולומביה קולומביה |
| 12 |  | @mileycyrus | מיילי סיירוס | 46.4 | מוזיקאית ושחקנית | ארצות הברית ארצות הברית |
| 13 |  | @jlo | ג'ניפר לופז | 45.1 | מוזיקאית ושחקנית | ארצות הברית ארצות הברית |
| 14 |  | @brunomars | ברונו מארס | 43.1 | מוזיקאי | ארצות הברית ארצות הברית |
| 15 |  | @niallofficial | נייל הורן | 41.3 | מוזיקאי | אירלנד אירלנד |
| 16 |  | @bts_twt | BTS | 41.3 | מוזיקאים | קוריאה הדרומית קוריאה הדרומית |
| 17 |  | @drake | דרייק | 39.3 | ראפר | קנדה קנדה |
| 18 |  | @harry_styles | הארי סטיילס | 37.2 | מוזיקאי ושחקן | הממלכה המאוחדת הממלכה המאוחדת |
| 19 |  | @wizkhalifa | ויז קאליפה | 36.9 | מוזיקאי | ארצות הברית ארצות הברית |
| 20 |  | @Louis_Tomlinson | לואי טומלינסון | 35.9 | מוזיקאי | ארצות הברית ארצות הברית |
ראו גם

הציוצים האהובים ביותר בטוויטר
חשבונות הטוויטר הישראליים הנעקבים ביותר
חשבונות האינסטגרם הנעקבים ביותר
חשבונות הטיקטוק הנעקבים ביותר
ערוצי היוטיוב בעלי מספר המנויים הגדול ביותר
הסרטונים הנצפים ביותר ביוטיוב
השירים המושמעים ביותר בספוטיפיי
הערות שוליים

↑  Narendra Modi, Twitter
1 2  Top 50 Twitter users sorted by Followers - Socialblade Twitter Stats | Twitter Statistics, socialblade.com
1 2  KaylorCharts13 on Instagram: "Most Followed Female Artists on Twitter #1. Katy Perry - 109M #2. Rihanna - 102M #3. Taylor Swift - 88M #4. Lady Gaga - 84M #5. Ariana Grande - 82M #6. Selena Gomez - 64M", Instagram (באנגלית)
↑  בדצמבר 2021, גרנדה מחקה את חשבונה לרגל חג המולד
↑  Ariana Grande Deleted Her Twitter Account for Christmas and PPL Are *Very* Concerned, Cosmopolitan, ‏2021-12-26 (באנגלית אמריקאית)
↑  Ariana Grande appears to delete Twitter account, The Independent, ‏2021-12-25 (באנגלית)
חסין כאב

| --- | --- |

כרזת הסרט
 בימוי:  דן ברק ורוברט אולסן
 הופק בידי:  ג'ובי הרולד טורי טאנל דרו סיימון
 תסריט:  לארס ג'ייקובסון
 עריכה:  כריסטיאן וגנר
 שחקנים ראשיים:  ג'ק קווייד אמבר מידת'אנדר ריי ניקולסון ג'ייקוב בטלון בטי גבריאל מאט וולש (אנ')
 מוזיקה:  אנדרו קאוצ'ינסקי
 צילום:  ז'אק ז'ופר
 מדינה:  ארצות הברית ארצות הברית
 חברת הפקה:  Infrared Pictures Safehouse Pictures Domain Entertainment Circle of Confusion
 חברה מפיצה:  סרטי פרמאונט
 הקרנת בכורה:  ישראל 13 במרץ 2025 ארצות הברית 14 במרץ 2025
 משך הקרנה:  110 דקות
 שפת הסרט:  אנגלית 
 סוגה:  סרט קומדיה, סרט מתח, סרט פעולה, מותחן אקשן 
 תקציב:  18 מיליון דולר
 דף הסרט ב־IMDb
 
חסין כאב (באנגלית: Novocaine) הוא סרט קומדיית פעולה אמריקאי שבוים על ידי דן ברק ורוברט אולסן. בסרט מככב ג'ק קווייד בדמותו של ניית'ן קיין, מנהל בנק נאיבי ומרובע שנולד ללא היכולת לחוש כאב פיזי, שיוצא להציל את הקולגה שלו, אותה מגלמת אמבר מידת'אנדר, בה הוא מאוהב לאחר שהיא נלקחת כבת ערובה על ידי קבוצת שודדים. בסרט מככבים גם ריי ניקולסון, ג'ייקוב בטלון, בטי גבריאל ומאט וולש (אנ').
הסרט עלה לאקרנים בארצות הברית ב-14 במרץ 2025, בהפצתה של "סרטי פרמאונט".
תקציר העלילה

ניית'ן קיין הוא מנהל בנק נאיבי, מופנם ומרובע שנולד ללא היכולת לחוש כאב פיזי, שנאלץ להיחלץ להצלתה של הקולגה שלו, בה הוא מאוהב, לאחר שהיא נלקחת כבת ערובה על ידי קבוצת שודדים במהלך שוד בנק בסניף בו השניים עובדים.
צוות השחקנים

ג'ק קווייד – ניית'ן קיין, מנהל בנק מופנם ומרובע שנולד ללא היכולת לחוש כאב פיזי.
אמבר מידת'אנדר – שרי, פקידת בנק העובדת לצדו של ניית'ן ומושא אהבתו.
ריי ניקולסון
ג'ייקוב בטלון
בטי גבריאל
מאט וולש (אנ')
הפקה

באוקטובר 2023, הוכרז על כיכובו של ג'ק קווייד בקומדיית הפעולה "חסין כאב", אותו התעתדו לביים דן ברק ורוברט אולסן על פי תסריט מאת לארס ג'ייקובסון. נוסף לכך, נמסר כי סרט זה יהיה הראשון בהפקתה של חברת ההפקה "Infrared" מבית "FilmNation Entertainment". בפברואר 2024, נמסר על רכישת זכויות הפקת והפצת הסרט על ידי "סרטי פרמאונט", כשבמקביל נמסר על ליהוקה של אמבר מידת'אנדר לצדו של קווייד. במרץ 2024, נמסר על ליהוקם של ריי ניקולסון, ג'ייקוב בטלון, בטי גבריאל ומאט וולש (אנ') לצוות השחקנים המשני.
הסרט הופק על ידי סרטי פרמאונט בעלות של 18 מיליון דולר.
הפקה > צילומים

צילומי הסרט התקיימו באפריל 2024, בקייפטאון שבדרום אפריקה.
הפצה

הסרט עלה לאקרנים בארצות הברית ב-14 במרץ 2025.
הערות שוליים

↑  D'Alessandro, Anthony (February 7, 2025). "Paramount & Domain Capital Group Ink Feature Slate Co-Finance Deal". Retrieved February 19, 2025.
↑  Irish Film Classification Office, Novocaine (2025), Irish Film Classification Office
↑  Rebecca Rubin, Box Office: Jack Quaid’s ‘Novocaine’ Aims to Dethrone ‘Mickey 17’ With $10 Million Debut, Variety, ‏2025-03-12
1 2  Sarrubba, Stefania (October 24, 2023). "The Boys star Jack Quaid lands next lead movie role Novocaine starts shooting next year". Digital Spy. Retrieved February 19, 2025.
↑  Fleming, Mike Jr. (October 23, 2023). "Jack Quaid To Star In 'Novocaine' First Film From FilmNation's Infrared – AFM". Deadline Hollywood. Retrieved February 19, 2025.
↑  Fleming, Mike Jr. (October 23, 2023). "Jack Quaid To Star In 'Novocaine' First Film From FilmNation's Infrared – AFM". Deadline Hollywood. Retrieved February 19, 2025.
↑  London, Rob (October 23, 2023). "Jack Quaid to Star in New Action Thriller 'Novocaine'". Collider. Retrieved February 19, 2025.
↑  Fleming, Mike Jr (February 1, 2024). "Jack Quaid & Amber Midthunder Thriller 'Novocaine' Acquired By Paramount; Robert Olsen & Dan Berk Direct". Deadline Hollywood. Retrieved February 19, 2025.
↑  Gonzalez, Umberto (March 20, 2024). "Ray Nicholson, Jacob Batalon, Betty Gabriel and Matt Walsh Round Out 'Novocaine' Cast - Exclusive". TheWrap. Retrieved February 19, 2025.
↑  Rebecca Rubin, Box Office: Jack Quaid’s ‘Novocaine’ Aims to Dethrone ‘Mickey 17’ With $10 Million Debut, Variety, ‏2025-03-12 (באנגלית אמריקאית)
↑  "Novocaine - Production List". Production List. March 11, 2024. Retrieved February 19, 2025.
↑  Stephan, Katcy (February 28, 2024). "'Naked Gun' Remake Set for 2025 by Paramount; 'TMNT' and 'Paw Patrol' Sequels Dated for 2026". Variety. Archived from the original on February 28, 2024. Retrieved February 20, 2025.
רלב"ג

ערך זה עוסק ברב, פרשן ופילוסוף יהודי. אם התכוונתם למשמעות אחרת, ראו .
| --- | --- |

 לידה:  1288 ה'מ"ח בניול-סור-סז (אנ'), ממלכת צרפת
 פטירה:  20 באפריל 1344 (בגיל 56 בערך) ו' באייר ה'ק"ד פרפיניאן, מיורקה
 מקום קבורה:  ממלכת צרפת מץ, ממלכת צרפת
 מדינה:  נסיכות אוראנז', כתר אראגון 
 מקום פעילות:  פרובאנס
 תקופת הפעילות:  ? – 20 באפריל 1344 
 השתייכות:  ראשונים, חכמי פרובאנס
 חיבוריו:  שערי צדק, מעשה חושב, חכמת התשבורת, מלחמות ה', פירוש על התנ"ך, חבקוק הנביא, ומגילת סתרים
 אב:  גרשון בן שלמה 
 
רבי לוי בן גרשום (בראשי תיבות: רלב"ג, ובכינויו הלועזי: מגיסטר ליאו הבריאוס – Magister Leo Hebraeus או גרסונידס - Gersonides; ‏1288–1344) היה תלמיד חכם צרפתי בתקופת הראשונים, פרשן מקרא, אסטרונום, מתמטיקאי, מדען, מהנדס, ממציא, איש אשכולות, רופא ומחשובי הפילוסופים היהודים. פעל בחבל פרובאנס שבדרום ממלכת צרפת.
רלב"ג היה בקיא במתמטיקה ובאסטרונומיה. הוא פיתַּח שני מכשירי תצפית אסטרונומיים משוכללים, ובשל כך זכה לשם בין מלומדי דורו. עניינו באסטרונומיה השפיע רבות על הפילוסופיה שלו. מחקריו באסטרונומיה זכו להערכה רבה ותורגמו ללטינית בפקודת האפיפיור קלמנס השישי, וכהערכה על פעלו קרוי על שמו מכתש בירח - המכתש Rabbi Levi. היו לו תרומות חשובות גם בתחום המתמטיקה: בספרו "מעשה חושב" (1321), הוכיח משפטים שונים בקומבינטוריקה, בהם חישוב מספר הצירופים והתמורות, ואף כתב הוכחות באינדוקציה מתמטית. כמו כן הוכיח את אחד השלבים להשערה שנקראה ברבות הימים השערת קטלן.
בשיטתו הפילוסופית הולך רלב"ג אחרי הרמב"ם ואריסטו, אך גם חולק עליהם בחריפות (למשל, הוא מבטל מכל וכל את תורת שלילת התארים המיימונית, ומאמין בגרסה מסוימת של קדמות העולם) ומעלה שורה של רעיונות מקוריים, חלקם יוצאי דופן במחשבה היהודית.
קורות חיים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
רבי לוי נולד לרבי גרשום בעיר בניול-סור-סז (Bagnols-sur-Cèze) בחבל לנגדוק בצרפת ולאחר מכן התגורר בערים שונות בפרובאנס (אביניון, אורנז' ופרפיניאן). יש אומרים שסבו הוא רבי לוי בן אברהם בן חיים מווילפראנש (Villefranche de-Conflent). על פי האגדה מצד אמו הרלב"ג היה נכדו של הרמב"ן, אך ככל הנראה מדובר בטעות.
הרלב"ג נפטר בו' באייר ה'ק"ד (1344), ועל פי המסורת, נקבר בבית החיים בעיר מץ בצרפת. ככל הנראה עצמותיו הועברו מבית העלמין העתיק שבמץ.
הפילוסופיה של רלב"ג > יחס הרלב"ג לנשים

הרציונליזם של רלב"ג הביא אותו להביע דעות מזלזלות לגבי מעמד האישה, שאותה, בהשפעת השקפות אריסטוטליות, הוא תיאר כמי שנמצאת בדרגת ביניים בין האדם לבין החיות.
אברהם גרוסמן בספרו והוא ימשול בך? ליקט מתוך משנת הרלב"ג כמה נקודות העוסקות במקומה של האישה במשפחה ובחברה. בניתוח הדברים מעלה גרוסמן כי הרלב"ג נקט עמדה ביקורתית כלפי האישה והרחיק לכת בדרכו זו יותר מרוב חכמי ישראל שנמנו עם הזרם הפילוסופי (אברהם גרוסמן מציע אף עמדה לפיה היו הפילוסופיים היהודיים אלו אשר הביעו את המסרים הקשים ביותר בגנות נשים). רלב"ג כתב בנוגע למעלת האיש על האישה: "׳אישה כי תזריע וילדה זכר - הנה הקדימה התורה להזכיר היולדות זכר כי הוא היותר נכבד".
על מטרת בריאת האישה, לעומת נקבות שאר בעלי-החיים, כותב הרלב"ג: "שנקבת האדם תתיחד מבין שאר נקבות בעלי החיים, שהיא נבראת לעבודת הזכר כדי שישלם לו הפנאי להשתדל במושכלות, להגיע אל הצלחתו. ואולם נקבות שאר הבעלי חיים לא ימצא בהם זה היתרון". עוד הוא כותב, בפירושו לספר בראשית, על הסברו לשם 'חוה' שנתן האדם לאשתו לאחר האכילה מעץ הדעת. רלב"ג מפרש זאת מלשון ׳חיה׳, דהיינו ביטוי לקרבתה לבעלי החיים.
עוד דעות שהביע רלב"ג, בהתבססו על הכתובים: אין האישה רשאית לעשות דבר בלא הסכמת בעלה, היא אינה יכולה לעמוד בבית דין, אסור לבעלה לצאת לצבא מפני שאז תבגוד בו. הוא אף פירש את מעשה פילגש בגבעה כמקרה הבא להוכיח, בין היתר, ש"ראוי לאשה שלא תטה מאישה ללכת מאתו, אבל ראוי לה לסבול דבריו ותוכחתו ותטה אל כל אשר יחפץ".
הרלב"ג ראה בנטייה והמשיכה אחר האישה אחד הגורמים הראשיים לחטא, וכך ביאר בדברי קהלת: "ומצאתי היותר מגונה במיני הרשע, ההימשך אל האישה, כי ענינה מר ממוות."
היחס לרלב"ג

שלא כהוגים נועזים אחרים, כמו רבי יוסף אבן כספי ויצחק אלבלג, לא נתפס רלב"ג בדרך כלל בעיניים אורתודוקסיות כפסול לבוא בקהל המאמינים. תרמה לכך הפופולריות של פירושו על התנ"ך. פירושו לנביאים ראשונים, וכן לספר איוב, זכה להיכלל במהדורה רבת ההשפעה של מקראות גדולות (בדפוס ראשון של דניאל בומברג).
אומנם ספרו "מלחמות השם" זכה לכינוי "מלחמות בהשם", בידי מתנגדו הגדול ר' שם טוב אבן שם טוב (הראשון) (ספר האמונות ב, ד), אבל בסופו של דבר הוא זכה להערכה רבה. פרשנותו על התנ"ך מצוטטת עד עצם היום הזה בספרות הלכה ומחשבה (כך למשל, מצטטים מפירושו למשלי כ"ט י"ח, המתפרש כהתקפה על אפשרות הצלחתו החברתית של מוסר טבעי שאינו מוסר התורה). כמו כן רבי יהודה מוסקאטו מביא מפרקי ר' ברכיאל (שהיו תחת ידו), מקובל שחי במאה הארבע-עשרה, כי "דברי הרמב"ם קרובים אל האמת יותר מן השקר, דברי הרלב"ג קרובים אל השקר יותר מן האמת, ודברי ה"ר יהודה הלוי (הכוזרי) כולם אמת". אבל הריב"ש, מגדולי חכמי ספרד במאה ה-14, הביע כלפיו הערכה גדולה, אך התנגד בחריפות לחלק מדבריו: "והחכם רבי לוי ז"ל ... גם הוא היטו את לבבו אותן החכמות הרבה מדרך האמת, והפך דעת הרב רבינו משה ז"ל בקצת עניינים ... כתב דברים שאסור לשומעם ...ומעתה ישא אדם קל וחומר בעצמו אם שני מלכים האלו לא עמדו על רגליהם במישור בקצת דבריהם כבודם במקומם מונח, ואם היו גדולי העולם איך אנו אשר לא ראינו מאורות לערכם". וכן מסופר שהגאון מווילנה אמר פעם: "הלוואי ואשב במחיצתו של הרלב"ג בגן עדן".
יצירתו > פירושים למקרא

בפירושו למקרא משלב הרלב"ג את הידע הנרחב שלו בפילוסופיה, במתמטיקה ובאסטרונומיה. הוא מחלק את פירושו לשלושה חלקים: ביאור המילים, ביאור דברי הפרשה והתועלות, שהן סיכום והפקת לקחים בעיקר בדעות, במידות ובמצוות. בפירושו למקרא מפנה רלב"ג פעמים רבות לספרו הפילוסופי "מלחמות ה'".
פירושיו לתורה ולספרים איוב ודניאל היו בין הספרים העבריים הראשונים שנדפסו, ופירושיו לחלק מספרי הנביאים והכתובים נכללו ב"מקראות גדולות" של בומברג ומופיעים מאז במהדורות הפופולריות. בדורנו הודפסו כל פירושיו למקרא במהדורה מדעית על בסיס כתבי יד, במסגרת 'מקראות גדולות הכתר', מהדיר ועורך מדעי: מנחם כהן, הוצאת בר-אילן. במהדורה זו יש מילון לביאור המושגים של הרלב"ג.
יצירתו > פירושים למקרא > פירוש התורה

ה"ביאור לדברי התורה" כפי שקרא הרלב"ג לפירושו, היה למשך תקופה ארוכה אחד הפירושים הפופולריים לתורה, כפי שמעידים מספרם הרב של כתבי היד וכן הדפסתו כבר בעשור הראשון לדפוס העברי (מנטובה רל"ו). לאחר הדפסה ראשונה זו, ביקש אחד מרבני מנטובה, יהודה מסר לאון, להטיל חרם על פירוש הרלב"ג לתורה בשל דעות שנראו לו כפירה, ושלח מכתבי חרם לקהילות שונות ביהדות איטליה. למרות הפופולריות הרבה לה זכה פירוש הרלב"ג לתורה, לא הוכנס פירושו למהדורת מקראות גדולות בבית הדפוס של דניאל בומברגי בוונציה, אך נדפס שם כספר נפרד בשנת ש"ז. מלבד במסגרת מהדורת "קהלות משה", לא נדפס החיבור מחדש עד לסוף המאה ה-20, כאשר נדפס בכמה מהדורות:
מהדורה בעריכת הרב יעקב לוי בהוצאת מוסד הרב קוק.
מהדורה מדעית בהוצאת מכון מעליות, בההדרת הרבנים ד"ר ברוך ברנר וד"ר כרמיאל כהן.
מהדורת מקראות גדולות הכתר, שהוזכרה לעיל.
בפירושו לתורה בולט העיסוק הנרחב בתחום ההלכתי. רלב"ג מנסה לחבר בין מדרשי ההלכה ומסורת התורה שבעל פה לבין פשוטם של הפסוקים, וכן מקדיש מקום רב לפסיקת ההלכה. בספרים שמות-ויקרא הוא אף מוסיף לתועליות את ה"שורשים" - פרטים הלכתיים בכל מצווה, אותם הוא לומד מדיוק הפסוקים. הוא מעיד כי את הפירוש לספרים במדבר-דברים הוא כתב בקוצר זמן ובחוסר ספרים, והדבר ניכר בחוסר ההקפדה על כל חלקי הפירוש ובכתיבה תמציתית מהרגיל.